ຍານອະວະກາດ Rosetta ຂອງຢູໂຣບ ໂຄຈອນ ຄຽງຄູ່ໄປກັບ ດາວຫາງ ຄັ້ງປະວັດສາດ (ວີດີໂອ)
ຍານ ອະວະກາດ Rosetta ໄດ້​ເສັດ​ສິ້ນ​ການ​​ໂຄຈອນ​ ຂ້າມ​ລະບົບ​ສຸລິຍະຈັກກະວານ ເປັນ​ເວລາ​ນຶ່ງ​ທົດ​ສະ​ວັດ ແລະ​ບັດນີ້.ຈະໂຄຈອນຄຽງຄູ່ ໄປກັບດາວຫາງ 67P ຕະຫຼອດປີໜ້າ.
ຍານສຳຫລວດອະວະກາດຂອງຢູໂຣບ ໄດ້ເສັດສິ້ນການໂຄຈອນ ໄລ່ຕາມດາວຫາງດວງນຶ່ງ ຂ້າມລະບົບສຸລິຍະຈັກກະວານ ເປັນເວ ລານຶ່ງທົດສະວັດນັ້ນແລ້ວ ແລະໄດ້ກາຍມາເປັນຍານອະວະກາດ ລຳທຳອິດ ທີ່ໄປພົບປະກັບດາວຫາງ ຍານສຳຫລວດອະວະກາດ Rosetta ມູນຄ່າ 1 700 ລ້ານດອນ ລ່າຂອງອົງການອະວະກາດຢູໂຣບ ໄດ້ເຂົ້າສູ່ວົງໂຄຈອນ ຢູ່ເໜືອ ຜິວໜ້າຂອງດາວຫາງ 67P/Churymov-Gerasimenko 100 ຫຼັກກິໂລແມັດ ໃນເຊົ້າວັນພຸດວານນີ້ ໃນໄລຍະໄກຈາກຜືນໂລກ ຫລາຍກ່ວາ 400 ລ້ານຫຼັກກິໂລແມັດ ຍານ Rosetta ຈະໂຄຈອນຄຽງຄູ່ໄປກັບດາວຫາງ 67P ຕະຫລອດໄລຍະປີໜ້າ ແລະ ຈະສັງເກດການເບິ່ງດາວຫາງດວງນັ້ນ ໃນຂະນະທີ່ມັນມຸ້ງໜ້າໄປສູ່ດວງຕາເວັນ ຈຸດສຳຄັນຂອງພາລະກິດຂອງຍານ Rosetta ຈະມີຂຶ້ນໃນເດືອນພະຈິກປີນີ້ ເວລາຍານດັ່ງກ່າວ ຈະປ່ອຍຍານນ້ອຍໆອັນນຶ່ງ ລົງສູ່ໜ້າດາວຫາງ 67P ຊຶ່ງຈະເປັນຍານອະວະກາດທຳອິດ ທີ່ຈະບັນລຸການທົດລອງດັ່ງກ່າວ